Na podlagi 25. člena Zakona o delovnih razmerjih (Zakon o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US in 22/19 – ZPosS; v nadaljevanju: ZDR-1) in Akta o sistemizaciji delovnih mest javnega zavoda Zavod za turizem, kulturo, šport in mladino Metlika z dne 16.01.2019 objavljamo prosto delovno mesto

**DELOVODJA V (m/ž)**

**(šifra delovnega mesta: J035007)**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati naslednje pogoje:

* najmanj srednja strokovna izobrazba ali najmanj srednja splošna izobrazba.

Prednost pri izbiri bodo imeli kandidati, ki imajo delovne izkušnje s področja dela, predvsem iz poznavanja lokalne turistične ponudbe in organizacije dogodkov ter prireditev.

Delovne naloge na delovnem mestu:

* organizacijska, administrativna, tehnična opravila v zvezi s področjem delovnega mesta,
* pomoč pri pripravi in izvedbi raznih prireditev in dogodkov,
* pomoč pri zbiranju, urejanju in pripravi podatkov za oblikovanje gradiv, analiz in informacij ter oblikovanje gradiv,
* pomoč pri pripravi strateških dokumentov iz delovnega področja,
* sprejemanje pobud, vlog, prošenj, pritožb, ugovorov, ipd.,
* opravljanje drugih nalog po navodilih direktorja.

Prijava na prosto delovno mesto mora vsebovati:

* izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja/raven in smer/področje izobrazbe ter datum in ustanova, na kateri je bila izobrazba pridobljena.

Kandidat naj v prijavi priloži tudi kratek življenjepis in v njem, poleg formalne izobrazbe, navede tudi druga znanja in veščine, ki jih je pridobil in na podlagi katerih ima lahko prednost pri izbiri. Izbirni postopek se bo izvedel na podlagi predložene dokumentacije v prijavi.

Z izbranim kandidatom bo sklenjena pogodba o zaposlitvi za nedoločen čas, s polnim delovnim časom.

Kandidati naj pošljejo pisne prijave s prilogami v zaprti ovojnici z označbo: »za javno objavo – Delovodja V« na naslov: Zavod za turizem, kulturo, šport in mladino Metlika, Mestni trg 24, 8330 Metlika, in sicer najkasneje v roku treh delovnih dni od objave. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: info@zavodmetlika.si, pri čemer veljavnost prijave ni pogojena z elektronskim podpisom.

Neizbrani kandidati bodo o tem, da niso bili izbrani pisno obveščeni v roku osem dni po zaključenem postopku izbire.

Dodatne informacije o izvedbi postopka lahko pridobite pri Marjetki Pezdirc, na tel. 040 798 993.

V objavi o prostem delovnem mestu se izraz kandidat, zapisan v moški slovnični obliki, uporablja kot nevtralen tako za ženske kot moške.

Številka: 041-3/2019-4

Datum: 20. 5. 2019